

המכללה לביטחון לאומי

מחזור מ"ב

צוות 1 **סיכום סיור ארצות הברית.**

**יהדות ארצות הברית.**



יוני 2015

תוכן עניינים

[1. יהדות ארצות הברית רקע כללי 3](#_Toc421983865)

[א. גלי ההגירה 3](#_Toc421983866)

[ב. תהליך השינוי והזרמים הדתיים ביהדות ארצות הברית 6](#_Toc421983867)

[ג. יהדות ארצות הברית והפוליטיקה האמריקאית: 8](#_Toc421983868)

[ד. דמוגרפיה 8](#_Toc421983869)

[ה. מאפיינים כלכליים השכלתיים 9](#_Toc421983870)

[2. הארגוניים היהודיים והתאמתם למציאות החדשה 10](#_Toc421983871)

[א. אייפק 10](#_Toc421983872)

[ב. אתגרים מרכזיים והתאמה למציאות המשתנה 12](#_Toc421983873)

[ג. הוועד היהודי האמריקאי 12](#_Toc421983874)

[ד. תובנות מרכזיות ממעורבות השדולה היהודית האמריקאית 13](#_Toc421983875)

[3. מעורבותם והשפעתם של היהודים בארה"ב על הממשל האמריקאי 13](#_Toc421983876)

[4. תובנות מרכזיות במתח הקיים שבין הנאמנות האמריקאית האזרחית לבין התמיכה במדינת ישראל. 15](#_Toc421983877)

[5. יחסי הקהילה היהודית עם קהילות אחרות בעת ירידה בתמיכת החברה האמריקאית בישראל 17](#_Toc421983878)

[6. תובנות כלליות: 19](#_Toc421983879)

# יהדות ארצות הברית רקע כללי:

יהדות ארצות הברית היא הקהילה ה[יהודית](http://he.wikipedia.org/wiki/%D7%A2%D7%9D_%D7%99%D7%94%D7%95%D7%93%D7%99) השנייה בגודלה בעולם, אחרי [יהדות ישראל](http://he.wikipedia.org/wiki/%D7%99%D7%94%D7%93%D7%95%D7%AA_%D7%99%D7%A9%D7%A8%D7%90%D7%9C). בשל מדיניות [הפרדת הדת מהמדינה](http://he.wikipedia.org/wiki/%D7%94%D7%A4%D7%A8%D7%93%D7%AA_%D7%94%D7%93%D7%AA_%D7%9E%D7%94%D7%9E%D7%93%D7%99%D7%A0%D7%94) הנהוגה ב[ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA), אין נתונים רשמיים על מספר היהודים בה, אולם על פי ההערכות, התגוררו בה בשנת [2012](http://he.wikipedia.org/wiki/2012) כ-6 [מיליון](http://he.wikipedia.org/wiki/%D7%9E%D7%99%D7%9C%D7%99%D7%95%D7%9F) יהודים שהיוו כ-2% מאוכלוסייתה. במרבית מדינות החוף המזרחי השיעור גבוה מהממוצע, ומתוך אוכלוסיית [מדינת ניו יורק](http://he.wikipedia.org/wiki/%D7%9E%D7%93%D7%99%D7%A0%D7%AA_%D7%A0%D7%99%D7%95_%D7%99%D7%95%D7%A8%D7%A7) כ-8.4% הם יהודים. לאור כמות היהודים הגדולה שבעיר ניו יורק, יוחד רוב הביקור של המכללה לביטחון לאומי, מחזור מ"ב בעיר ניו יורק, ליהדות ארצות הברית.

מרבית יהודי ארצות הברית הם צאצאי [מהגרים](http://he.wikipedia.org/wiki/%D7%94%D7%92%D7%99%D7%A8%D7%94_%D7%9C%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) מ[אירופה](http://he.wikipedia.org/wiki/%D7%90%D7%99%D7%A8%D7%95%D7%A4%D7%94) שהגיעו אל "[העולם החדש](http://he.wikipedia.org/wiki/%D7%94%D7%A2%D7%95%D7%9C%D7%9D_%D7%94%D7%97%D7%93%D7%A9)" בסוף [המאה ה-19](http://he.wikipedia.org/wiki/%D7%94%D7%9E%D7%90%D7%94_%D7%94-19) ובראשית [המאה ה-20](http://he.wikipedia.org/wiki/%D7%94%D7%9E%D7%90%D7%94_%D7%94-20). [ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) הייתה המדינה הראשונה בעולם שהעניקה, כבר בסוף [המאה ה-18](http://he.wikipedia.org/wiki/%D7%94%D7%9E%D7%90%D7%94_%D7%94-18), שוויון זכויות מלא ליהודים.

היהודים השתלבו היטב בחברה האמריקנית, מסיבות מגוונות:

**הפרדה בין דת ומדינה** - בארצות-הברית נהוגה הפרדה חוקית בין [דת ומדינה](http://he.wikipedia.org/wiki/%D7%93%D7%AA_%D7%95%D7%9E%D7%93%D7%99%D7%A0%D7%94) וקיימת סובלנות בסיסית כלפי בני דתות שונות; **לאומיות אזרחית** - ה[לאומיות](http://he.wikipedia.org/wiki/%D7%9C%D7%90%D7%95%D7%9E%D7%99%D7%95%D7%AA) האמריקנית מבוססת על שותפות אזרחית וקבלת ה[חוקה](http://he.wikipedia.org/wiki/%D7%97%D7%95%D7%A7%D7%AA_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) ולא על מוצא [אתני](http://he.wikipedia.org/wiki/%D7%90%D7%AA%D7%A0%D7%99) משותף. כל אדם מכל קבוצה אתנית או דת כלשהי יכול להיהפך לאמריקני בזהותו; **מדינת הגירה** - ארצות הברית היא מדינת מהגרים המורכבת מקבוצות אתניות שונות. היהודים אינם נתפסים כחריגים אלא מהווים קבוצה אחת מני רבות; **תרומה חברתית** - התרומה של יהודים רבים לחיי הכלכלה, המדע והתרבות באמריקה זכתה להערכה רבה.

## גלי ההגירה:

יהודים החלו להגר ל[מושבות הקולוניאליות](http://he.wikipedia.org/wiki/%D7%A9%D7%9C%D7%95%D7%A9_%D7%A2%D7%A9%D7%A8%D7%94_%D7%94%D7%9E%D7%95%D7%A9%D7%91%D7%95%D7%AA) באמריקה כבר ב[מאה ה-16](http://he.wikipedia.org/wiki/%D7%94%D7%9E%D7%90%D7%94_%D7%94-16) עם התחלת ההתיישבות "הלבנה" ביבשת החדשה. מדובר בעיקר ב[אנוסים](http://he.wikipedia.org/wiki/%D7%90%D7%A0%D7%95%D7%A1%D7%99%D7%9D) מ[ספרד](http://he.wikipedia.org/wiki/%D7%A1%D7%A4%D7%A8%D7%93), שהיתרונות הכלכליים בעולם החדש קרצו להם, למרות אימת ה[אינקוויזיציה](http://he.wikipedia.org/wiki/%D7%90%D7%99%D7%A0%D7%A7%D7%95%D7%95%D7%99%D7%96%D7%99%D7%A6%D7%99%D7%94) הקתולית. היישוב היהודי מנה בערך 2000 איש בסוף המאה ה-18, כשהוקמה ארצות הברית, מתוך אוכלוסייה כללית של כשני מיליון אשר היו מרוכזים בעיקר ב[ניופורט](http://he.wikipedia.org/wiki/%D7%A0%D7%99%D7%95%D7%A4%D7%95%D7%A8%D7%98), [ניו יורק](http://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7), [פילדלפיה](http://he.wikipedia.org/wiki/%D7%A4%D7%99%D7%9C%D7%93%D7%9C%D7%A4%D7%99%D7%94) ו[צ'ארלסטון](http://he.wikipedia.org/wiki/%D7%A6%27%D7%90%D7%A8%D7%9C%D7%A1%D7%98%D7%95%D7%9F_(%D7%A7%D7%A8%D7%95%D7%9C%D7%99%D7%99%D7%A0%D7%94_%D7%94%D7%93%D7%A8%D7%95%D7%9E%D7%99%D7%AA)). ב-1733 הוקצתה ספינה נפרדת ליהודים עניים מ[לונדון](http://he.wikipedia.org/wiki/%D7%9C%D7%95%D7%A0%D7%93%D7%95%D7%9F), במסגרת משלחת מאורגנת מטעם נדבנים בריטים, שהתיישבה ב[ג'ורג'יה](http://he.wikipedia.org/wiki/%D7%92%27%D7%95%D7%A8%D7%92%27%D7%99%D7%94). כך, עם סיום התקופה הקולוניאלית ולפני הכרזת העצמאות של ארצות הברית, קמה קהילה יהודית נוספת גם בסאוואנה. ככלל, מצבם הכלכלי היה טוב ואצל חלקם אף מצוין. הם עסקו במגוון תחומים - מסחר ב[טבק](http://he.wikipedia.org/wiki/%D7%98%D7%91%D7%A7) ועד גידול [קני סוכר](http://he.wikipedia.org/wiki/%D7%A7%D7%A0%D7%94_%D7%A1%D7%95%D7%9B%D7%A8).

מבחינה חוקית וחברתית לא התעוררו כמעט בעיות. בעקבות the British Naturalization Act of 1740 יהודים שהתגוררו לפחות 7 שנים במושבה יכלו לקבל אזרחות, קיבלו זכויות מלאות וקיימו קשרים חברתיים עם שכניהם. היהודים התערו בחיים הכלכליים והמדיניים ואיישו משרות אזרחיות וצבאיות (עוד ב[מלחמת העצמאות](http://he.wikipedia.org/wiki/%D7%9E%D7%9C%D7%97%D7%9E%D7%AA_%D7%94%D7%A2%D7%A6%D7%9E%D7%90%D7%95%D7%AA_%D7%A9%D7%9C_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) חלקם השתתפו כקצינים וחיילים). ההשתלבות הביאה לנישואי תערובת רבים, כך שילדי המהגרים חונכו ל[יהדות](http://he.wikipedia.org/wiki/%D7%99%D7%94%D7%93%D7%95%D7%AA) באופן מצומצם ביותר (רק ב[בית הכנסת](http://he.wikipedia.org/wiki/%D7%91%D7%99%D7%AA_%D7%9B%D7%A0%D7%A1%D7%AA) ולא במוסדות [חינוך](http://he.wikipedia.org/wiki/%D7%97%D7%99%D7%A0%D7%95%D7%9A)). בנוסף לכך דלילות אוכלוסיית היישוב - הפיזור בשטח ומספר היהודים המועט - הביאו להיטמעות רבים מהיהודים. העיר [צ'ארלסטון](http://he.wikipedia.org/wiki/%D7%A6%27%D7%90%D7%A8%D7%9C%D7%A1%D7%98%D7%95%D7%9F_(%D7%A7%D7%A8%D7%95%D7%9C%D7%99%D7%99%D7%A0%D7%94_%D7%94%D7%93%D7%A8%D7%95%D7%9E%D7%99%D7%AA)) מ[קרולינה הדרומית](http://he.wikipedia.org/wiki/%D7%A7%D7%A8%D7%95%D7%9C%D7%99%D7%A0%D7%94_%D7%94%D7%93%D7%A8%D7%95%D7%9E%D7%99%D7%AA) ראויה להתייחסות מיוחדת. מסתבר כי בשנת 1800 נמצאה בה הקהילה היהודית הגדולה ביותר במדינה החדשה. מתוך 2500 יהודים בכל רחבי המדינות המייסדות של ארצות הברית ([שלוש עשרה המושבות](http://he.wikipedia.org/wiki/%D7%A9%D7%9C%D7%95%D7%A9_%D7%A2%D7%A9%D7%A8%D7%94_%D7%94%D7%9E%D7%95%D7%A9%D7%91%D7%95%D7%AA)), הקהילה בצ'ארלסטון מנתה כ-500 יהודים, בעוד שבכל קרולינה הדרומית התגוררו כאלף יהודים. זאת, לעומת קהילות ניו יורק ופילדלפיה, שמנו יחדיו פחות מאלף יהודים. הדבר נבע מסובלנותן היחסית של קרולינה הדרומית וצ'ארלסטון כלפיהם. הם הורשו לקיים את פולחנם הדתי בחופש מוחלט, לסחור, לרכוש אדמה, להוריש אדמה, להופיע כעדים בערכאות ולהצביע. מצ'ארלסטון יצאו - [יהודה פ. בנג'מין](http://he.wikipedia.org/w/index.php?title=%D7%99%D7%94%D7%95%D7%93%D7%94_%D7%A4._%D7%91%D7%A0%D7%92%27%D7%9E%D7%99%D7%9F&action=edit&redlink=1), שר בשורות ה[קונפדרציה](http://he.wikipedia.org/wiki/%D7%A7%D7%95%D7%A0%D7%A4%D7%93%D7%A8%D7%A6%D7%99%D7%94), בזמן מלחמת האזרחים; סוחר העבדים [אברהם סייקסס](http://he.wikipedia.org/w/index.php?title=%D7%90%D7%91%D7%A8%D7%94%D7%9D_%D7%A1%D7%99%D7%99%D7%A7%D7%A1%D7%A1&action=edit&redlink=1); [יוסף טוביאס](http://he.wikipedia.org/w/index.php?title=%D7%99%D7%95%D7%A1%D7%A3_%D7%98%D7%95%D7%91%D7%99%D7%90%D7%A1&action=edit&redlink=1), הסוחר ובעל האניות ו[ג'ייקוב נ' קרדוזו](http://he.wikipedia.org/wiki/%D7%92%27%D7%99%D7%99%D7%A7%D7%95%D7%91_%D7%A0%27_%D7%A7%D7%A8%D7%93%D7%95%D7%96%D7%95), העיתונאי והתאורטיקן הכלכלי המפורסם. בצ'ארלסטון נולדה [התנועה הרפורמית](http://he.wikipedia.org/wiki/%D7%94%D7%AA%D7%A0%D7%95%D7%A2%D7%94_%D7%94%D7%A8%D7%A4%D7%95%D7%A8%D7%9E%D7%99%D7%AA), שמקיפה כיום חלק נכבד מכל יהדות ארצות הברית.

הגירת יהודי גרמניה- באמצע [המאה ה-19](http://he.wikipedia.org/wiki/%D7%94%D7%9E%D7%90%D7%94_%D7%94-19) הגיע לארצות הברית גל הגירה חדש מ[גרמניה](http://he.wikipedia.org/wiki/%D7%92%D7%A8%D7%9E%D7%A0%D7%99%D7%94), [פולין](http://he.wikipedia.org/wiki/%D7%A4%D7%95%D7%9C%D7%99%D7%9F) וממדינות מרכז [אירופה](http://he.wikipedia.org/wiki/%D7%90%D7%99%D7%A8%D7%95%D7%A4%D7%94) )דומיננטיות של יהודי גרמניה). הגל נמשך עד [1880](http://he.wikipedia.org/wiki/1880) בקירוב. כך היו כ-15,000 יהודים ב-1840, כ-50,000 ב-1859 וכ-150,000 ב-1869; עד 1877 עלה מספר היהודים לכ-229,000. כבר באמצע המאה הפכו המהגרים הללו לרוב על פני היהודים הוותיקים, יוצאי ספרד. המהגרים הגיעו מכיוון שהתייאשו מ"[אביב העמים](http://he.wikipedia.org/wiki/%D7%90%D7%91%D7%99%D7%91_%D7%94%D7%A2%D7%9E%D7%99%D7%9D)" שלא הצליח (מבחינת היהודים לפחות), ומהמגבלות החדשות בארצות מוצאם. מהגרים אלה עסקו בעיקר ברוכלות, אך גם במלאכה, בעיקר בענף ההלבשה. חלקם נדדו מערבה לצד ה[חקלאים](http://he.wikipedia.org/wiki/%D7%97%D7%A7%D7%9C%D7%90%D7%99) האמריקאים, וכך היישוב היהודי התפשט עד ל[סן פרנסיסקו](http://he.wikipedia.org/wiki/%D7%A1%D7%9F_%D7%A4%D7%A8%D7%A0%D7%A1%D7%99%D7%A1%D7%A7%D7%95); הוקמו קהילות בערים הגדולות שבארצות הברית, ובעיירות רבות התיישבה משפחה יהודית, אשר עד מהרה הצטרפו אליה משפחות נוספות ונוצרו קהילות בכל רחבי ארצות הברית.

המהגרים החדשים השתלבו היטב הן ב[כלכלה](http://he.wikipedia.org/wiki/%D7%9B%D7%9C%D7%9B%D7%9C%D7%94) - רבים היו סוחרים גדולים, [בנקאים](http://he.wikipedia.org/wiki/%D7%91%D7%A0%D7%A7%D7%90%D7%99) ו[תעשיינים](http://he.wikipedia.org/wiki/%D7%AA%D7%A2%D7%A9%D7%99%D7%99%D7%9F), והן במדינה - ב[מלחמת האזרחים](http://he.wikipedia.org/wiki/%D7%9E%D7%9C%D7%97%D7%9E%D7%AA_%D7%94%D7%90%D7%96%D7%A8%D7%97%D7%99%D7%9D_%D7%A9%D7%9C_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA), למשל, לחמו אלפי יהודים, רובם לצד הצפון. מבחינה דתית-פנימית, המהגרים החדשים היו פחות אדוקים בדתם מהוותיקים וזאת בנוסף לפער החברתי-כלכלי ביניהם שהביא לקרע עמוק בין יהודי ארצות הברית. המהגרים החדשים הנהיגו רפורמות ב[דת](http://he.wikipedia.org/wiki/%D7%93%D7%AA), חלקן כאלה שהונהגו בארץ מוצאם עוד טרם צאתם, הקימו מוסדות שונים - בתי-חולים, מוסדות צדקה, "היכלות" לתפילה (כתחליף דמוי-נוצרי לבתי כנסת), ודאגו לחינוך יהודי ולשימור ה[תרבות](http://he.wikipedia.org/wiki/%D7%AA%D7%A8%D7%91%D7%95%D7%AA). הוקמו תנועות, ארגונים וכתבי-עת שמטרותיהם לאחד את היישוב ולקרבו לתרבות האמריקאית, תוך שמירה על המסורת, וכן להדגיש את ה[מוסר](http://he.wikipedia.org/wiki/%D7%9E%D7%95%D7%A1%D7%A8) וה[הומניזם](http://he.wikipedia.org/wiki/%D7%94%D7%95%D7%9E%D7%A0%D7%99%D7%96%D7%9D) שביהדות.

גל ההגירה השלישי היה רחב ההיקף ביותר מבין שלושת גלי ההגירה. בין השנים [1881](http://he.wikipedia.org/wiki/1881) ל-[1914](http://he.wikipedia.org/wiki/1914), בעקבות [חוקי מאי](http://he.wikipedia.org/wiki/%D7%97%D7%95%D7%A7%D7%99_%D7%9E%D7%90%D7%99), היגרו לארצות הברית כ-2 מיליון יהודים (עשירית מכלל המהגרים לארצות הברית, שני שליש מהמהגרים היהודים בעולם). המרכיב הדומיננטי ביניהם היו יהודים מ[רוסיה](http://he.wikipedia.org/wiki/%D7%A8%D7%95%D7%A1%D7%99%D7%94) (שכללה חלק ניכר מפולין), אך רבים מוצאם היה גם מ[רומניה](http://he.wikipedia.org/wiki/%D7%A8%D7%95%D7%9E%D7%A0%D7%99%D7%94) וממזרח [אוסטריה-הונגריה](http://he.wikipedia.org/wiki/%D7%90%D7%95%D7%A1%D7%98%D7%A8%D7%99%D7%94-%D7%94%D7%95%D7%A0%D7%92%D7%A8%D7%99%D7%94) ([גליציה](http://he.wikipedia.org/wiki/%D7%92%D7%9C%D7%99%D7%A6%D7%99%D7%94)). ב - 1908 שיעור המהגרים בקרב האוכלוסייה היהודית הגיע לשלושה רבעים והמשיך לעלות. מספר היהודים הגיע ל - 3,388,951 ב - 1917. גל זה המשיך, לאחר הפסקה בתקופת המלחמה, עד אמצע שנות העשרים, אז נחקקו [חוקים](http://he.wikipedia.org/wiki/%D7%97%D7%95%D7%A7_%D7%94%D7%94%D7%92%D7%99%D7%A8%D7%94_%D7%A9%D7%9C_1924) המצמצמים מאוד את ההגירה. כך נרשמו כ - 73,000 מהגרים יהודים ב - 1924 - 1931 לעומת כ - 656,000 בין 1907 ל - 1914. מספר היהודים החל להתייצב, כאשר 4,228,029 יהודים חיו בארצות הברית ב - 1927 וב- 1937 - 4,770,647. לאחר מכן הגיעו גלי הגירה קטנים יותר, למשל, פליטי הנאצים, בעיקר מאירופה המרכזית והמזרחית, לפני מלחמת העולם (כ - 110,000 ב - 1933 - 1941), וניצולי השואה לאחריה. המהגרים החדשים פנו לעבוד בחרושת ומלאכה, וברוכלות ומסחר. רק מיעוט קטן פנה ל"מקצועות החופשיים" משום שדרישת השוק האמריקאי הייתה לעבודה פיזית בתעשייה. מעטים אף פנו לחקלאות ברוח ה[סוציאליסטית](http://he.wikipedia.org/wiki/%D7%A1%D7%95%D7%A6%D7%99%D7%90%D7%9C%D7%99%D7%96%D7%9D) מרוסיה, אך רק חקלאות מעורבת במלאכה הצליחה לקיים מושבות.

## תהליך השינוי והזרמים הדתיים ביהדות ארצות הברית:

כמו כל הקבוצות הדתיות בארצות הברית, עברה גם יהדות ארצות הברית תהליך "אמריקניזציה". כלומר, החיים בארצות הברית הבדילו אותה באופן ניכר מיהודים אחרים, בכלל, ומקהילות המוצא, בפרט. אחד מסממני האמריקניזציה הוא השתייכות וולונטרית לקהילה דתית. הוולונטריות מנעה תופעות כמו הפיצול בין חילונים לדתיים, הקיים למשל בישראל.

[**הזרם הקונסרבטיבי**](http://he.wikipedia.org/wiki/%D7%A7%D7%95%D7%A0%D7%A1%D7%A8%D7%91%D7%98%D7%99%D7%91%D7%99%D7%9D) - צבר תנופה בראשית המאה ה – 20 והתחזק על ידי ההגירה ממזרח אירופה. הגירה זו הביאה לאמריקה יהודים אשר לא כולם היו אדוקים בדתם, אך הייתה להם זיקה חיובית למסורת היהודית ולסמלים היהודיים, כולל ציונות. נראה שהקונסרבטיבים היוו כ - 40% מן היהודים.

[**היהדות הרפורמית**](http://he.wikipedia.org/wiki/%D7%99%D7%94%D7%93%D7%95%D7%AA_%D7%A8%D7%A4%D7%95%D7%A8%D7%9E%D7%99%D7%AA) הובאה לארצות הברית על ידי יהודים יוצאי גרמניה במאה ה - 19. תנועה זו גרסה כי יש לערוך תיקונים נרחבים בדת היהודית כדי להתאים אותה לתקופתם. כך צומצמו המצוות המעשיות בענייני כשרות, שבת, ושאר נוהגים דתיים; בבית הכנסת ("היכל")' הוסרו המחיצות בין גברים ונשים, הוכנסו אורגן ומקהלה, ובוטלה חובת כיסוי הראש. בתחילה נטה הזרם לכיוון אנטי-לאומי ולאחר מכן, אנטי-ציוני. לדוגמה, לאחר הצהרת בלפור, עת "סכנת הציונות" נתפסה כממשית יותר, עמדה "הוועידה המרכזית של הרבנים האמריקנים" (הרפורמים), בראש המתנגדים לציונות. נראה שהרפורמים היוו כ - 30% מן היהודים. במסגרת הסיור בארצות הברית, נחשפה המכללה לתנועה הרפורמית, במסגרת ביקור בקבלת שבת בבית כנסת רפורמי בעיר ניו יורק.

**הזרם האורתודוקסי** – התחזק עם בוא המהגרים ממזרח אירופה. אלה ייסדו מאות בתי כנסת, "חדרים", "חצרות" חסידים וישיבות שמטרתם הייתה לשמור על העולם היהודי הישן. כתנועה מאורגנת הייתה היהדות האורתודוקסית חלשה באופן ניכר מהזרמים האחרים, עקב עזיבה מזורזת של הדת בקרב המהגרים, שרבים מהם היו לכתחילה סוציאליסטים או בונדיסטים. נראה שהאורתודוקסים היוו כ - 15% מן היהודים.

"סקר האריס" משנת 2003 מצא,‏ כי מעל ל-80% מהיהודים האמריקאים דווחו על מעורבות פעילה כלשהי בענייני יהדות, במנעד שבין השתתפות בתפילות יומיות לקיום [סדר פסח](http://he.wikipedia.org/wiki/%D7%A1%D7%93%D7%A8_%D7%A4%D7%A1%D7%97) או הדלקת נרות [חנוכה](http://he.wikipedia.org/wiki/%D7%97%D7%A0%D7%95%D7%9B%D7%94) בלבד. מן הסקר עולה כי כ-3.4 מיליון יהודים אמריקאים, מתוך אוכלוסייה יהודית של כ -5.4 מיליון, קוראים לעצמם דתיים; 16% מהיהודים האמריקאים נוהגים ללכת לבית הכנסת לפחות פעם בחודש ו-42% בתדירות נמוכה יותר, לפחות פעם בשנה. בקרב משקי הבית המשתייכים לבית הכנסת (46% מהקהילה), 38% מהם משתייכים לבתי הכנסת של [היהדות הרפורמית](http://he.wikipedia.org/wiki/%D7%99%D7%94%D7%93%D7%95%D7%AA_%D7%A8%D7%A4%D7%95%D7%A8%D7%9E%D7%99%D7%AA), 33%-22% ל[קונסרבטיבים](http://he.wikipedia.org/wiki/%D7%99%D7%94%D7%93%D7%95%D7%AA_%D7%A7%D7%95%D7%A0%D7%A1%D7%A8%D7%91%D7%98%D7%99%D7%91%D7%99%D7%AA), 2% ל[חרדים מודרניים](http://he.wikipedia.org/wiki/%D7%90%D7%95%D7%A8%D7%AA%D7%95%D7%93%D7%95%D7%A7%D7%A1%D7%99%D7%94_%D7%9E%D7%95%D7%93%D7%A8%D7%A0%D7%99%D7%AA) ו-5% לסוגים אחרים. היהודים בצפון מזרח ובמרכז, בדרך כלל יותר [שומרי מצוות](http://he.wikipedia.org/wiki/%D7%A9%D7%9E%D7%99%D7%A8%D7%AA_%D7%9E%D7%A6%D7%95%D7%95%D7%AA) מאשר היהודים בדרום ובמערב.

על פי סקר שערך מכון 'פיו' ב-2013 רוב בקרב יהודי ארצות הברית (62%), תופשים את הזהות היהודית בראש ובראשונה כתרבותית-אתנית, ולא כדתית. כרבע מגדירים את הזהות היהודית כשילוב בין תרבות, מוצא ודת, וכ-15 אחוז מגדירים אותה בעיקר כדת. באשר לחלוקה בין זרמים - מתוך כלל היהודים האמריקאים כ-35% מגדירים עצמם כ[רפורמים](http://he.wikipedia.org/wiki/%D7%99%D7%94%D7%93%D7%95%D7%AA_%D7%A8%D7%A4%D7%95%D7%A8%D7%9E%D7%99%D7%AA), 18% מגדירים עצמם כ[קונסרבטיבים](http://he.wikipedia.org/wiki/%D7%99%D7%94%D7%93%D7%95%D7%AA_%D7%A7%D7%95%D7%A0%D7%A1%D7%A8%D7%91%D7%98%D7%99%D7%91%D7%99%D7%AA), 10% מגדירים עצמם כ[אורתודוקסים](http://he.wikipedia.org/wiki/%D7%99%D7%94%D7%93%D7%95%D7%AA_%D7%90%D7%95%D7%A8%D7%AA%D7%95%D7%93%D7%95%D7%A7%D7%A1%D7%99%D7%AA), 6% מגדירים עצמם כנמנים עם זרם אחר, ו-30% לא נמנים עם אף אחד מן הזרמים. כשליש מיהודי ארצות הברית דיווחו שהם חברים בבית כנסת. כ- 22% הגדירו את זהותם כיהודית אך ללא אמונה בדת כלשהי.

שיעור היהודים שנישאו לבני זוג לא יהודים מאז שנות ה-70 עומד על 44 אחוזים, ובשנות האלפיים עלה שיעורם ל-58 אחוזים; 63 אחוזים מקרב הזוגות המעורבים דיווחו שהם מגדלים את ילדיהם כיהודים.

## יהדות ארצות הברית והפוליטיקה האמריקאית:

בעוד יהודים שהיגרו במאה ה-19 מגרמניה היו בעלי אוריינטציה עסקית והצביעו כרפובליקאים שמרנים, גל של יהודי מזרח אירופה החל משנת 1880, היה יותר ליברלי או שמאלני והפך את הרוב הפוליטי. רבים הגיעו לאמריקה עם ניסיון בתנועות סוציאליסטיות ותנועות כמו [ה"בונד](http://he.wikipedia.org/wiki/%D7%94%D7%91%D7%95%D7%A0%D7%93)", שבסיסה במזרח אירופה. יהודים רבים עלו לעמדות בכירות ב[תנועת העבודה האמריקנית](http://he.wikipedia.org/w/index.php?title=%D7%AA%D7%A0%D7%95%D7%A2%D7%AA_%D7%94%D7%A2%D7%91%D7%95%D7%93%D7%94_%D7%94%D7%90%D7%9E%D7%A8%D7%99%D7%A7%D7%A0%D7%99%D7%AA&action=edit&redlink=1) בתחילת המאה ה -20, ועזרו לאיגודים של תעשיית הבגדים, ששחקו תפקיד מרכזי במערכות המפלגה הדמוקרטית. בשנות השלושים של המאה העשרים היהודים היו גורם פוליטי מרכזי בעיר [ניו יורק](http://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7), ותמכו באופן מובהק בתוכניות הליברליות ביותר של ה[ניו דיל](http://he.wikipedia.org/wiki/%D7%A0%D7%99%D7%95_%D7%93%D7%99%D7%9C). מאחר שרוב היהודים ממזרח אירופה לא נכללו במפלגה הדמוקרטית, הם פעלו בניו יורק באמצעות צד שלישי, מפלגת העבודה האמריקנית והמפלגה הליברלית של ניו יורק. בשנות הארבעים כבר היו היהודים חלק אינטגרלי מהמפלגה הדמוקרטית. הם המשיכו כמרכיב מרכזי בקואליציה של הניו דיל, ונתנו תמיכה מיוחדת ל[תנועה לזכויות האזרח](http://he.wikipedia.org/wiki/%D7%94%D7%AA%D7%A0%D7%95%D7%A2%D7%94_%D7%9C%D7%96%D7%9B%D7%95%D7%99%D7%95%D7%AA_%D7%94%D7%90%D7%96%D7%A8%D7%97_%D7%A9%D7%9C_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA). באמצע [שנות ה-60](http://he.wikipedia.org/wiki/%D7%A9%D7%A0%D7%95%D7%AA_%D7%94-60) לעומת זאת, תנועת [הכוח השחור](http://he.wikipedia.org/wiki/%D7%90%D7%9E%D7%A8%D7%99%D7%A7%D7%90%D7%99%D7%9D_%D7%90%D7%A4%D7%A8%D7%99%D7%A7%D7%90%D7%99%D7%9D) גרמה להפרדה גוברת בין שחורים ויהודים, למרות ששתי הקבוצות נותרו במחנה הדמוקרטי.

גם נושא זה בא לידי ביטוי במסגרת סיור המכללה לביטחון לאומי. ניתנה אפשרות להתרשם מיכולת ההשפעה של יהודי ארצות הברית בתחום הפוליטי, באמצעות פגישות עם גורמי ממשל יהודים כמפורט להלן, בעלי דעה מוצקה על נושאי העניין של הממשל האמריקאי.

## דמוגרפיה:

מספר היהודים בארצות הברית פוחת עם השנים, וירד מ-5.5 מיליון בשנת 1990 ל-5.2 בשנת 2002, ירידה של 5.45% בעשור.‏ באותה תקופה, אחוז ה[היספנים](http://he.wikipedia.org/wiki/%D7%94%D7%99%D7%A1%D7%A4%D7%A0%D7%99%D7%9D) וה[אסיתים](http://he.wikipedia.org/wiki/%D7%90%D7%A1%D7%99%D7%99%D7%AA%D7%99%D7%9D) גדל מאוד באוכלוסייה האמריקאית; כמו-כן ניכרת בתקשורת האמריקאית השפעה גדולה של סופרים מקהילות אלה‏ לצד ירידת השפעתם של סופרים יהודים.

ה[התבוללות](http://he.wikipedia.org/wiki/%D7%94%D7%AA%D7%91%D7%95%D7%9C%D7%9C%D7%95%D7%AA) היא הסיבה העיקרית לצמצום הדמוגרפי. שיעור היהודים נמצא בירידה מאז שנת 1960, וסביר להניח שמגמה זו תימשך. במסגרת סיור המכללה לביטחון לאומי עסק חלק נכבד מההרצאות בנושא הדמוגרפי ובחשש מהתהליך ומהשינוי הדמוגרפי המתרחש בארצות הברית.

יהודים גם החלו לעבור לפרברים, עם הנעת אוכלוסייה גדולה מניו יורק וצפון המזרח לפלורידה ולקליפורניה, הגם שהאוכלוסייה היהודית בארצות הברית מתרכזת בעיקר בערים הגדולות. לעובדה זאת חשיבות הן באשר לנגישות לרכישת השכלה והן משום שהדבר הקל על ההתארגנות. הריכוז של היהודים הגביר גם את משקלם הפוליטי בעיקר במדינות מפתח חשובות כמו ניו-יורק, [פלורידה](http://he.wikipedia.org/wiki/%D7%A4%D7%9C%D7%95%D7%A8%D7%99%D7%93%D7%94) ו[קליפורניה](http://he.wikipedia.org/wiki/%D7%A7%D7%9C%D7%99%D7%A4%D7%95%D7%A8%D7%A0%D7%99%D7%94). היישוב היהודי הגדול ביותר בארצות הברית נמצא ב[מדינת ניו יורק](http://he.wikipedia.org/wiki/%D7%9E%D7%93%D7%99%D7%A0%D7%AA_%D7%A0%D7%99%D7%95_%D7%99%D7%95%D7%A8%D7%A7) ובפרבריה. זו מונה כ-1.6 מיליון יהודים המהווים כ-8% מהאוכלוסייה הכללית, וכרבע מכל היהודים בארצות הברית. [ניו-יורק](http://he.wikipedia.org/wiki/%D7%A0%D7%99%D7%95-%D7%99%D7%95%D7%A8%D7%A7) היא העיר עם מספר היהודים הגדול ביותר בעולם. ב[קליפורניה](http://he.wikipedia.org/wiki/%D7%A7%D7%9C%D7%99%D7%A4%D7%95%D7%A8%D7%A0%D7%99%D7%94) מתגוררים כ-1.2 מיליון יהודים וב[פלורידה](http://he.wikipedia.org/wiki/%D7%A4%D7%9C%D7%95%D7%A8%D7%99%D7%93%D7%94) כ-640 אלף.

על פי הערכות שונות, מצויים בארצות-הברית כחצי מיליון [ישראלים](http://he.wikipedia.org/wiki/%D7%99%D7%A9%D7%A8%D7%90%D7%9C%D7%99%D7%9D). הערים העיקריות בהן מתגוררים ישראלים באמריקה הן [ניו יורק](http://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7) ו[לוס-אנג'לס](http://he.wikipedia.org/wiki/%D7%9C%D7%95%D7%A1-%D7%90%D7%A0%D7%92%27%D7%9C%D7%A1), אך ניתן למצוא ישראלים רבים גם בריכוזים אחרים במדינה. לישראלים עיתונים קהילתיים בשפה העברית, אירועי תרבות, בידור ואמנות ואף ערוץ טלוויזיה ייעודי.

## מאפיינים כלכליים השכלתיים:

היהודים האמריקאים המשיכו לשגשג במהלך העשור הראשון של [המאה ה-21](http://he.wikipedia.org/wiki/%D7%94%D7%9E%D7%90%D7%94_%D7%94-21). היהודים בארצות הברית מהווים חלק גדול מאוד, יחסית לגודלם באוכלוסייה הכללית, בפוליטיקה, בכלכלה ובאקדמיה.[[1]](#footnote-1) ארבעים אחוזים מהשותפים במשרדי עורכי הדין המובילים בניו יורק ובוושינגטון הם יהודים. שלושים אחוזים מהזוכים האמריקאים ב[פרס נובל](http://he.wikipedia.org/wiki/%D7%A4%D7%A8%D7%A1_%D7%A0%D7%95%D7%91%D7%9C) במדעים ו-37 אחוזים מכלל זוכי פרסי הנובל האמריקאים, הם יהודים. הקונגרס ובית הנבחרים האמריקאי מונה כ-10% יהודים על אף שרק כ־2% מאוכלוסיית ארצות הברית הם יהודים. יהודים בכל רחבי ארצות הברית נמצאים בעמדות מפתח בבורסה המשפיעה בעולם, [וול סטריט](http://he.wikipedia.org/wiki/%D7%95%D7%95%D7%9C_%D7%A1%D7%98%D7%A8%D7%99%D7%98), ובנוסף לכך בבורסת היהלומים, הייצוא והייבוא, במשרדי ממשלה ובחברות גדולות.

כקבוצה, יהודים אמריקאים נוטים להיות משכילים יותר ולהרוויח יותר מאשר אמריקאים בכללותם. סקר רחב יריעה על מצב הדתות בארצות הברית שערך ארגון "פיו" מצא,‏ כי 46% מהיהודים תושבי ארצות הברית הם בעלי הכנסה שנתית של למעלה מ-100 אלף דולר לשנה, מה שהופך את היהודים לבעלי ההכנסה הגבוהה ביותר בארצות הברית, בחלוקה לפי דתות. לשם השוואה, מתוך כלל האוכלוסייה בארצות הברית, רק כ18% הינם בעלי הכנסה של למעלה מ-100 אלף דולר לשנה. הסקר מצא כי רק 14% מהיהודים בארצות הברית משתכרים פחות מ-30 אלף דולר לשנה, לעומת השיעור בארצות הברית כולה העומד על 31%.

בעוד 27% מהאמריקנים הם בעלי תואר שני או בוגרי מכללות, באוכלוסייה היהודית הם מונים 59% (66% מהיהודים הרפורמים). בעוד 46% מהאמריקנים עובדים בעבודות מקצועיות וניהוליות, 61% מהיהודים האמריקאים עובדים כאנשי מקצוע, רובם במקצועות הדורשים השכלה גבוהה כגון הנדסה, מדע, רפואה, בנקאות, פיננסים, משפטים ואקדמיה .‏

רוב התלמידים היהודים לומדים בבתי ספר ציבוריים גדולים, אם כי בתי ספר יהודיים וישיבות נמצאים בכל רחבי המדינה. לימודי תרבות יהודית ולימוד [עברית](http://he.wikipedia.org/wiki/%D7%A2%D7%91%D7%A8%D7%99%D7%AA) מוצעים בדרך כלל בבתי הכנסת בצורה של השלמה לבתי הספר הציבוריים או "בתי ספר של יום ראשון".

מבחינה פוליטית, האוכלוסייה היהודית נשארה מאוד [ליברלית](http://he.wikipedia.org/wiki/%D7%9C%D7%99%D7%91%D7%A8%D7%9C%D7%99%D7%96%D7%9D). התמיכה הגדולה שלה ב[מפלגה הדמוקרטית](http://he.wikipedia.org/wiki/%D7%94%D7%9E%D7%A4%D7%9C%D7%92%D7%94_%D7%94%D7%93%D7%9E%D7%95%D7%A7%D7%A8%D7%98%D7%99%D7%AA) המשיכה גם במאה ה -21, כמו גם התמיכה בתנועות לזכויות האזרח האמריקניות.

# הארגוניים היהודיים והתאמתם למציאות החדשה:

## אייפק

איפא"ק AIPAC[ראשי תיבות](http://he.wikipedia.org/wiki/%D7%A8%D7%90%D7%A9%D7%99_%D7%AA%D7%99%D7%91%D7%95%D7%AA): American Israel Public Affairs Committee – (הוועד האמריקני-ישראלי לענייני ציבור) היא [שדולה](http://he.wikipedia.org/wiki/%D7%A9%D7%93%D7%9C%D7%A0%D7%95%D7%AA) פרו-[ישראלית](http://he.wikipedia.org/wiki/%D7%99%D7%A9%D7%A8%D7%90%D7%9C) בבתי ה[קונגרס](http://he.wikipedia.org/wiki/%D7%94%D7%A7%D7%95%D7%A0%D7%92%D7%A8%D7%A1_%D7%A9%D7%9C_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) ה[אמריקניים](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA). השדולה נוסדה ב-[1951](http://he.wikipedia.org/wiki/1951), מורכבת ברובה מ[יהודים-אמריקאים](http://he.wikipedia.org/wiki/%D7%99%D7%94%D7%93%D7%95%D7%AA_%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA), ועוסקת בעיקר בשתדלנות לגבי ה[אינטרסים](http://he.wikipedia.org/wiki/%D7%90%D7%99%D7%A0%D7%98%D7%A8%D7%A1) של [מדינת ישראל](http://he.wikipedia.org/wiki/%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C). היא נחשבת כאחת השדולות החזקות והמשפיעות ביותר בקונגרס. מטרתה הראשונה הייתה להתמקד באנשי הקונגרס, אך בשנים האחרונות היא מפנה את רוב תשומת הלב לאנשי הרשות המבצעת.

איפא"ק פועלת לקיומו של הסיוע החיוני אותו מקבלת ישראל מממשלת ארצות הברית, על מנת שישראל תישאר חזקה ובטוחה. כמו כן, היא פועלת לקידום שיתוף פעולה אסטרטגי בין שתי המדינות הכולל גם החלפת מידע בין המדינות בנושא טכניקות ביטחוניות וטכנולוגיות, ולקידום מדיניות נגד הטרור .

פעילות מרכזית שמבוצעת על ידי איפא"ק:

1. אירוח ועידות ותוכניות חינוכיות שבהן משתתפות דמויות מפתח בהנהגה היהודית העולמית.
2. יצירת קשרים עם דמויות מפתח בקהילות שונות, ועם בעלי רקע תרבותי ופוליטי שונה, על מנת להבטיח שארצות הברית תישאר מחויבת לקשר אמריקני-ישראלי חזק.
3. פעילות יחד עם חברי קונגרס מובילים לקידום חוקים שיסייעו לחיזוק הקשר בין [ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA) וישראל.
4. סבסוד משלחות לימוד לישראל עבור מנהיגים בינלאומיים, קובעי מדיניות, עיתונאים ועוד.
5. פעילות של יחסי ציבור ומומחים לשם השפעה על נבחרי הציבור ועל מקבלי ההחלטות ..
6. פעילות בקמפוסים ברחבי ארצות הברית שמטרתה לחנך סטודנטים יהודים להשתלב בפוליטיקה ,ולהרבות תמיכה בישראל.

פועלת להשגת הסכמה בכתב של חברי קונגרס, לתמיכה במטרות אייפאק. השדולה אינה "מתפזרת" לנושאים בהם אן לה מומחיות מיוחדת, הגם שהיא יכולה להשפיע בנושאים אלה. כך למשל, בנושא עיראק, היו פניות לאייפאק לסייע, אך אייפאק בחרה שלא לעסוק בכך, מו הטעפ שסברה שאין לה מומחיות מיוחדת בעניין זה.

השדולה פועלת בתוך סביבה תומכת (לדוגמה, בנושא האיראני, רוב הציבור האמריקאי אינו תומך באיראן). חברי השדולהמטפחים קשרים עם חברי הקונגרס, אינם לוחצים עליהם לסכן את מעמדם או עמדותיהם, אלא תמוך בנושאים שממילא הם תומכים בהם.השדולה אינה מקבלת תמיכה כספית משום גוף שאינו אמריקאי ומשום ממשל זר.

## אתגרים מרכזיים והתאמה למציאות המשתנה :

1.המשך גיוס הכספים ודרכי המימון לצורך הפעילות תוך התחשבות ועמידה בכללים הנוהגים בארה"ב, בכל הקשור לשדולות ולפעילות שלהן.

2.עבודה מול חברי הקונגרס משתי המפלגות בממשל אובמה שנחשב לממשל מורכב יותר מממשלים קודמים ביחסו למדינת ישראל ובתפיסת עולמו – השפעה על חברי קונגרס רפובליקנים ודמוקרטים.

3.לאישור תקציב הסיוע האמריקאי למדינת ישראל בימים אלה, לקראת חידושו אחת לחמש שנים.

4.אתגר מרכזי נוסף קשור למדיניות הממשל כלפי הסוגיה האיראנית וההסכם המתגבש מול איראן. השדולה מזדהה באופן פורמאלי עם מדיניות ממשלת ישראל. באופן טבעי עמדת הממשלה מציבה את השדולה בהתנגשות עם הממשל, נוכח הניסיונות לשכנע חברי קונגרס שלא לתמוך בהסכם ולהמשיך לתמוך בסנקציות. עמדה זו מציבה את הארגון מול הממשל ורבים רואים בכך מאבק נגד הנשיא אובמה ( למרות שאחוז גבוה מקרב יהודי ארה"ב דווקא בחרו בו לנשיאות ).

מההתרשמות בסיור נראה שאיפ"ק ערה ורגישה לשינויים המתהווים בארצות הברית ופועלת כדי לגשר על השינויים הללו בכל מה שקשור לקשר עם ישראל – ,להעמקת הערכים המשותפים של ישראל וארצות הברית, ולהדגשת החשיבות שיש לארה"ב ביחסיה עם ישראל בכל הקשור לשמירה על האינטרסים האמריקאים.

## הוועד היהודי האמריקאי:

הוועד היהודי אמריקני (ב[אנגלית](http://he.wikipedia.org/wiki/%D7%90%D7%A0%D7%92%D7%9C%D7%99%D7%AA): The American Jewish Committee‏ AJC) הוא ארגון יהודי-אמריקאי שנועד לשמור על זכויותיהם של יהודים במדינות מחוץ ל[ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA). הארגון מורכב מכמה עשרות חברים, מהאליטות החברתיות והכלכליות של יהודי [ארצות הברית](http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA). הוועד היהודי רואה שלוש נקודות בעיתיות ביחסי ארצות הברית – ישראל בתקופה האחרונה, לאור המחלוקת בין הממשלה בישראל לבין הממשל :

1. **קונפליקט בין מנהיגים –** יחסי אובמה – נתניהו מעיבים על היחסים בין המדינות. על אף שהיחסים בין המדינות עמוקים, ישנה פגיעה מסוימת.
2. **זהות מפלגתית של התמיכה בישראל –** עד לאחרונה התמיכה בישראל חצתה מפלגות (דמוקרטים – רפובליקנים). לאחרונה נוצר סדק בתמיכה והיא הופכת להיות יותר מפלגתית משהייתה (רפובליקנים – ימין ישראלי).
3. **שיעור הזדהות עם ישראל אצל צעירים** – שיעור ההזדהות הוא במגמת ירידה,, כנראה גם בהתאמה לשינויים הדמוגרפיים בארה"ב. שיעור האוכלוסייה הלטינו אמריקאית בעלייה. אוכלוסיה זוככל הנראה, מזדהה יותר עם אוכלוסיות המיעוט במדינות, קרי- עם אוכלוסיית הערבים בישראל ועם הציבור הפלשתיני.

הוועד רואה ב BDS איום שיכול להתפשט מאירופה ולהגיע גם לארה"ב.

הוועד פועל להגברת התמיכה בישראל באמצעות הפעלת תכנית ביקורים בישראל. ניכר כי הוועד מזהה את ההשתנות בארה"ב ומבין את השלכותיה כלפי ישראל ולכן מנסה לרכז מאמץ במנהיגים פוטנציאלים בארה"ב המגיעים מאוכלוסיית המיעוטים.

## ד.תובנות מרכזיות ממעורבות השדולה היהודית האמריקאית:

1. השפעה רחבה ומשמעותית על חברי קונגרס ועל מקבלי החלטות.
2. נמצאים במגוון של השקפות באשר ליחסי הממשל וממשלת ישראל ולאופן שבו יש לנהל את היחסים הללו.
3. מסייעים רבות למדינת ישראל בתחומים רבים ומגוונים.
4. ערים לשינוי בחברה בארה"ב, ועושים את הניתוח של השפעת השינוי על השדולה ועל האופן שבו יש לפעול בעוד מספר שנים בהקשר של יחסי ארה"ב – ישראל.
5. פועלים בחוכמה מול מנהיגי ארה"ב ובאופן שרוכש את אמונם.

# 3.מעורבותם והשפעתם של היהודים בארה"ב על הממשל האמריקאי:

יהודי ארצות הברית מהווים אחוז קטן מאוד ביחס לאוכלוסייה האמריקאית כולה, אך ללא ספק מידת השפעתם, הינה הגדולה ביותר. נשאלת השאלה כיצד צברו את כוחם ומעמדם לאורך עשרות שנים, באופןשקולם מהווה משקל משמעותי על ידי הממשלים השונים בארצות הברית, דמוקרטים ורפובליקנים כאחד ?.

נראה כי התשובה הלשאלה זו מורכבת ואיננה חד משמעית ההשפעה נובעת משילוב של גורמים ובהם המציאות המשתנה בארצות הברית והשתנות החברה (מושג שנשמע לא אחת במהלך הסיור בארצות הברית – Majority become Minority), חיזוק מעמדם של המיעוטים בארצות הברית, מרכזיותה של מדינת ישראל וחשיבות המזרח התיכון באסטרטגיה האמריקאית (הגם שראוי לציין כי ההתרשמות לאחר הסיור היא שקיימת ירידה בעיסוקבסכסוך הישראלי פלשתיני ע,י גורמי מימשל .קיימת גם השפעה של התרבות והערכים הדמוקרטיים הדומים בין ארצות הברית וישראל, והעובדהם שארצות הברית וישראל רואות עין בעין סוגיות משמעותיות. ברקע קיים כמובן גם הנושא הכלכלי.ליהדות ארצות הברית עוצמה כלכלית המשפיעה באופן רב על הכלכלה האמריקאית, ובכלל זה, מימון ותרומות של בעלי ממון יהודיים לנבחרי ציבור אמריקאיים. יהודי ארצות הברית מהווים "גרעין" אקדמי וטכנולוגי משמעותי, כזה אשר משפיע על תחומי חיים רבים של האמריקאים, ומחזק את מעמדם של יהודי ארצות הברית. לראייה ניתן לראות את הכמות והדירוג של המוסדות האקדמאיים המאויישים בידי יהודים, כמו גם מישרות ועמדות מפתח בתחומי הרפואה, וההייטק, מה שמוסיף לחיזוק מעמדם של יהודי ארצות הברית בקרב האמריקאים.

כאמור מהחשיפה במהלך הסיור לשני ארגוני השדולה היהודיים בארצות הברית : AIPAC ו AJC ,שהם ללא ספק שניים מהארגונים המובילים בקרב יהדות ארצות הברית, נתנה הזדמנות להתרשם ממידת השפעה רבה, ומהקרבה שלהםלמקבלי ההחלטות בממשל האמריקאי (כדוגמת מפגשיו התכופים של ראש ה AJC עם נשיא ארצות הברית), ובזירה הבינלאומית בכלל (מפגשים עם ראשי מדינות ושרי חוץ אשר רואים בארגונים היהודים כגורם "מתווך"ו"מגשר").

במהל השנים, יהדות ארצות הברית, וארגוני השדולה השונים הפכו גם לגורם משמעותי בגיבוש מדיניות החוץ יהשראלית ומידת השפעתם על ממשלות ישראל הולכת וגוברת. שני הארגונים סקרו במהלך הסיור בארצות הברית,את מידת השפעתם על ממשלות ישראל, את המדיניות העצמאית שלהם, ואף את העובדה שלעיתים הם מבטאים עמדות בניגוד לעמדה הרשמית של ממשלת ישראל, ולבסוף מביאים לשינוי או לעידון במדיניות. .. (לטענת ראש ה AJC ,הוא הצליח במידה מסוימת להשפיע על סגנון נאומו האחרון של ראש הממשלה בקונגרס). הארגונים היהודים נתפשים כבעלי השפעה בזירה הפנים-ישראלית בעיני שתי המפלגות הגדולות (דעתם נחשבת וחשובה לכל מנהיגי המפלגות בישראל), וכבעלי יכולת גיבוש והצגה של עמדותמדיניות.. הארגונים נחשבים כגורמים ממתנים בזירה הבינלאומית, ומכאן נובע מיצובם הגבוה בתודעה הציבורית ובקרב הממשל האמריקאי.

# 4.תובנות מרכזיות במתח הקיים שבין הנאמנות האמריקאית האזרחית לבין התמיכה במדינת ישראל:

כפי שראינו, הקהילה היהודית בארצות הברית, מונה קרוב לשישה מיליון נפש, והיא הטרוגנית מאוד. השונות הרבה וההשקפות המגוונות רלוונטיות מאוד לניתוח המתח שבין הנאמנות של היהודים כאזרחי ארצות הברית לארצם, לבין תמיכתם בישראל.

ככלל ניתן לומר כי יהודי ארה"ב רואים בערך הנאמנות לארה"ב ערך עליון, והם מקפידים לתת לכך ביטוי פומבי בכל שיח, ומדגישים תמיד כי הם אמריקאים, כי ארה"ב היא מולדתם ולה נתונה נאמנותם. העובדה שהם יהודים, או לפעמים אפילו ישראלים לשעבר, רק מחדדת את הצורך שלהם להדגיש כי הנאמנות לאמריקה נמצאת מבחינתם מעל לכל. הדבר מתיישב היטב עם הגישה המאפיינת את רוב האמריקאים כציבור פטריוטי מאוד, הנותן מקום של כבוד ללאומיות האמריקאית, באופן שאינו מותיר מקום לספק בנושא זה.

מעניין לציין כי הנאמנות הכפולה, תוך מתן "קדימות" לארה"ב, באה לידי ביטוי גם בנוסח התפילות לשלום המדינה ולשלום חיילי צה"ל הנאמרות בבתי הכנסת בשבתות ובמועדים, לפחות בקרב מי שמכונה אורתודוכסים מודרניים.

במדינת ישראל, בקהילות הציונות הדתית, ככלל נוסח התפילה לשלום המדינה הוא "אָבִינוּ שֶׁבַּשָּׁמַיִם, צוּר יִשְׂרָאֵל וְגוֹאֲלוֹ, בָּרֵךְ אֶת **מְדִינַת יִשְׂרָאֵל**, רֵאשִׁית צְמִיחַת גּאֻלָּתֵנוּ.... חַזֵּק אֶת יְדֵי **מְגִנֵּי אֶרֶץ** **קדְשֵׁנוּ**...וְאֶת **אַחֵינוּ כָּל בֵּית יִשְׂרָאֵל**, פקד נָא **בְּכָל אַרְצוֹת פְּזוּרֵיהֶם, וְתוֹלִיכֵם** מְהֵרָה **קוֹמְמִיּוּת לְצִיּוֹן עִירֶךָ** ְלִירוּשָׁלַיִם מִשְׁכַּן שְׁמֶךָ...". נוסח התפילה לשלום חיילי צה"ל הוא "מִי שֶׁבֵּרַךְ אֲבוֹתֵינוּ אַבְרָהָם יִצְחָק וְיַעֲקֹב, הוּא יְבָרֵךְ אֶת **חַיָּלֵי צְבָא הַהֲגַנָּה לְיִשְׂרָאֵל** **וְאַנְשֵׁי כֹּחוֹת הַבִּטָּחוֹן**, הָעוֹמְדִים עַל מִשְׁמַר אַרְצֵנוּ וְעָרֵי אֱלֹהֵינוּ...יִתֵּן ה' אֶת אוֹיְבֵינוּ הַקָּמִים עָלֵינוּ נִגָּפִים לִפְנֵיהֶם! הַקָּדוֹשׁ בָּרוּךְ הוּא **יִשְׁמֹר וְיַצִּיל אֶת חַיָלֵינוּ** מִכל צָרָה וְצוּקָה, וּמִכּל נֶגַע וּמַחֲלָה, וְיִשְׁלַח בְּרָכָה וְהַצְלָחָה בְּכָל מַעֲשֵׂה יְדֵיהֶם. יַדְבֵּר שׂוֹנְאֵינוּ תַּחְתֵּיהֶם, וִיעַטְּרֵם בְּכֶתֶר יְשׁוּעָה וּבְעֲטֶרֶת נִצָּחוֹן...".

לעומת זאת בבתי הכנסת בארה"ב, התפילה נותנת **קדימות** **לארצות הברית תוך** **הבעת שייכות** אליה, דוגמת **"...ברך את ארצות הברית, ארצנו**, **ואת מדינת ישראל**...", וכן תפילה לשלום **חיילי ארצות הברית** וחיילי צה"ל. **העלייה** **לישראל** מהווה ערך בחלק מן הקהילות, ומלמדת על המקום המרכזי של מדינת ישראל בקרב יהודי ארצות הברית. במקביל לנתון זה חשוב לציין שבכלל ההרצאות במהלך הסיור, נושא ה"עליה" לישראל, לא הוזכר כערך עליון. בפאנל הרבנים שהתקיים, הוסבר כי "העלייה" הינה באחריות הפרט בלבד.

כאמור, השקפת העולם של יהודי ארה"ב בכל הקשור לתמיכה בישראל כוללת מגוון גדול מאוד של דעות, המושפעות ממדיניות הממשל האמריקאי ביחס לאינטרסים הישראלים בכל נקודת זמן, מהמדיניות הנקוטה בידי ממשלת ישראל, ומהקונפליקטים בינהן. ממשל הנתפס כפרו-ישראלי מאוד, יקבל בדרך כלל תמיכה גורפת של הציבור היהודי, כמעט ללא ביקורת על כיווני המדיניות של הממשלה בירושלים. ממשל שאינו תומך באופן עקבי בישראל, או הנתפס ככזה המפעיל לחצים לא הוגנים או מסוכנים על הממשלה בישראל (בדומה למצב השורר כיום למול ממשלו של הנשיא אובמה), יתקל בעמדה שלילית של הקהילה היהודית בארה"ב, אולם עמדה זו תציג את חיוניות האינטרסים של ישראל מבלי להטיל ספק בנאמנות לנשיא (לפחות באופן פומבי). הקהילה היהודית תשלב בין הפעלת לחצים על הממשל האמריקאי בדבר הצורך לשינוי מדיניות, לבין ניסיונות ללחוץ על ממשלת ישראל לבחינת מדיניותה, כל זאת תוך שמירה על הנאמנות לממשל האמריקאי.

ממש בתקופה זו אנו עדים למתח הקיים, לאור המדיניות הישראלית המתנגשת לא אחת עם המדיניות האמריקאית. דוגמא בולטת במיוחד הייתה בעת הגעתו של ראש הממשלה בנימין נתניהו לקונגרס לשאת את הנאום בדבר עמדת ישראל בסוגיית ההסכם המתגבש עם איראן בנושאי הגרעין, אך קיימות גם דוגמאות נוספות, ובהן גיבוש התכניות של מזכיר המדינה ג'ון קרי בעניין המשא ומתן עם הפלשתינים , מדיניות הבנייה ביהודה ושומרון ועוד. חשוב לציין כי זרם מרכזי שמובילה AIPAC דוגל בשיטה של תמיכה במדיניות הישראלית (מבלי לבקר אותה באופן פומבי וישיר), והעברת המסרים המתאימים במסדרונות הממשל, לעומת זרם חדש יחסית של ארגון ה – J STREET הנוקט מדיניות לעומתית מול ממשלת ישראל, בנושאים בהם הוא מאמין שהכיוון הנדרש שונה מהמדינית הישראלית, ואף מטיף באופן פומבי כנגד מדיניות זו. הגם שמקרים אלה יוצרים שסעים בתוך הקהילה היהודית, הם אינם פוגעים במרקם העדין של הלויאליות האזרחית של היהודים האמריקאים למדינתם, כאזרחים נאמנים.

רוב היהודים בארה"ב הנם תומכי המפלגה הדמוקרטית, על אף שלא כולם תומכים במדיניות האמריקאית הננקטת.

המצב הנוכחי אשר מייצר מתחים לא נוחים בין הממשל בישראל לבין ארה"ב, משפיע כמובן על תחושותיהם של יהודי ארה"ב ועל דרך התבטאותם, אולם בראייה רטרוספקטיבית מסתבר שהקהילה היהודית בארה"ב עמדה כבר במצבים דומים (ואף חמורים מכך), בעבר, בתקופות של ממשל רפובליקני ודמוקרטי כאחד וצלחה אותם "בשלום". זאת בעיקר לאור העובדה שאנשי הקהילה ומנהיגיה יודעים לנווט את התבטאויותיהם ומהלכיהם באופן מאוזן בדרך כלל, מבלי "למתוח את החבל" יתר על המידה.

# יחסי הקהילה היהודית עם קהילות אחרות בעת ירידה בתמיכת החברה האמריקאית בישראל:

הערכים של חופש הדת והחילוניות בארה"ב השפיעו על המנהגים התרבותיים, הדתיים והחברתיים של היהודים האמריקאים. בשנים האחרונות, מספר הרפורמים הולך וגדל, במיוחד בקרב הדור הצעיר, אולם המספר הכולל של הקהילה היהודית שמרנית פוחת, באופן שהקהילה בכללותה מזדקנת תוך התכווצות מהירה. לעומת זאת, מספר האורתודוכסים (חרדים) בעלייה עקב הילודה הגבוהה בקהילה. הדורות הבאים בארה"ב עשויים להיות עדים לחלוקה ברורה יותר בין חרדים, רפורמים וקהילה יהודית חילונית.

הקהילה היהודית בארצות הברית נחשבת ליותר מלומדת, עשירה ומשפיעה מהממוצע האמריקאי. הקהילה יצרה לעצמה נישה מכובדת בחברה האמריקאית. היא השתלבה בחברה ובאורח החיים באופן מצוין, ושומרת על יחסים קרובים ולבביים עם רוב הקהילות האחרות, עם חיכוך מקומי הנגרם על ידי אנטישמיות או תעמולה ערבית מוסלמית

עד כה התרבות האמריקנית טיפחה הערכים של דו-קיום בשלום בין הקהילות השונות (כולל בקהילה היהודית). עם זאת, המגמה הגוברת של קהילות אתניות רבות (סינית, ספרדית והפקיסטנים וכו ') החיים בגטאות (סוג של שכונה צפופה מאוד) בשילוב עם המספר ההולך וגדל המהיר שלהם, עלולה לפגוע בקיום בשלום בעתיד.

**התמיכה בישראל**

הדמוגרפיה של ארה"ב משתנה, דבר אשר עשויות להיות לו השלכות ארוכות טווח ביחס לתמיכה האמריקנית בישראל. המיעוטים צומחים בשיעור של כ -1.4% לשנה. ההערכה היא שארה"ב תהפוך לאומה בה הרוב הוא המיעוט בעשורים הקרובים. באופן מסורתי, יש למיעוטים הזדהות נמוכה עם ישראל ולכן מצב זה עלול להשפיע על עמדת ארצות הברית כלפי ישראל.

הקהילה היהודית דתית המהווה בסיס תמיכה חזק לישראל ,הולכת ומשתנה, מזדקנת ומצטמצמת. עם זאת קהילת הרפורמים והלא דתיים גדלה ומתעצמת, ומאמצת גישה ליברלית בנושאים החברתיים; אחוז גדול ביניהם הוא פחות דתי וההזדהות שלהם עם ישראל נמוכה. מצב הזה, בצירוף העובדה שהקהילה היהודית החרדית עושה מעט כדי לקדם את האינטרס ישראלי בארה"ב, עלול להוביל להשפעה מופחתת של הקהילה היהודית בארצות הברית בדורות הבאים.

למרות הנאמר, יש עדיין אור בקצה המנהרה עבור ישראל. זיהוי הבעיה עצמה הוא חלק משמעותי מהמענה וצעד גדול לפיתרון, ועשוי להוביל לשימור הקשר בין ישראל לבין יהדות ארה"ב חזקה, גם בשנים הבאות.

# 5.סיכום ותובנות כלליות מהסיור:

1. חשיפה למגוון זרמים- החשיפה שבוצעה בסיור לזרמים השונים בקרב יהדות ארצות הברית הייתה נכונה ובמינון נכון. פאנל הרבנים והושבתם תחת קורת גג אחת, תרם להבנה הכללית של השינויים שחלו לאורך השנים בקרב היהדות.
2. תופעת הדמוגרפיה בארצות הברית- ההרצאות תרמו מאוד להבנת האתגר הדמוגרפי שקיים בקרב יהדות ארצות הברית.
3. בלט שוני בעמדות ביחס למדיניות האמריקאית בכלל ובכל הקשור למזרח התיכון בפרט, בין נציגי המימשל לבין המרצים שאינם משתייכים לממשל, גם אם כיהנו היו בעבר בממשל, אשר פתוחים יותר לביקורת.
4. נראה ייאוש מסוים בעניין הסכסוך הישראלי פלשתיני והיכולת לקיים הסכם בטווח הקרובעמדות שונות ומגוונות באשר לאופן בו ארה"ב צריכה לפעול. בחרנו לציין נתון זה בסיכום שלנו, למרות שעסקנו ביהדות ארצות הברית, לאור העובדה שהנושא עלה בהרצאות רבות.
5. שינוי מהותי פנימי – מיעוט שיהפוך לרוב ויכול לשנות את פניה של ארה"ב, מכיוון שגם היהודים נחשבים ומהווים מיעוט בארצות הברית, התובנה הדמוגרפית והסיכון שקיים בה, עלה באופן משמעותי במהלך רוב ההרצאות בסיור.
6. הפערים בין הזרמים השונים (האורתודוכסי, החרדי, הרפורמי, החילוני וכל מה שביניהם), ביהדות ארה"ב הולכים וגדלים.
7. הקשר לישראל והתמיכה בה אינו אחיד ולא נמצא תמיד בראש מעייניהם של כל הזרמים של יהודי ארה"ב.
8. ליהודי ארצות הברית כוח והשפעה רבים מאוד על הממשל וההנהגה האמריקאית, בלי קשר לפילוג בין הזרמים השונים.
9. היהודיים בארה"ב – קהילה מורכבת, חווה שינויים ומנסה להתאים את עצמה לשינויים שמתקיימים בחברה, במקביל לזהותה הייחודית ולשמירת הקשר עם מדינת ישראל.
10. קונצנזוס כלפי "לובשי מדים" ומערכת הביטחון- במסגרת הסיור והסיכום בחרנו להתייחס ללא מעט קונפליקטים הקיימים בקרב יהדות ארצות הברית, נושאים פנימיים בארצות הברית, ואף חיצוניים בדגש על מדיניות ארצות הברית. התחושה במסגרת הביקור והסיור, היא כי נושא המאחד את כלל הדעות והזרמים, הינו "לובשי המדים" של מדינת ישראל. לאורך הביקור, ההרצאות והמפגשים בלט יחס אוהד ותחושת גאווה (למרות לא מעט ביקורת בחלק מההרצאות) , בקרב היהדות, בכל אחד מהמפגשים.

1. רוברט ווקסלר בהרצאתו למכללה לביטחון לאומי " ראו את השפעת היהודים בארצות הברית, דרך כמות השופטים היהודים המכהנת בבתי המשפט, יחסית לאחוז היהודים בארצות הברית". [↑](#footnote-ref-1)